CELEX: 62007CA0519
Language: et
Date: 2009-09-17 00:00:00
Title: Kohtuasi C-519/07 P: Euroopa Kohtu (kolmas koda) 17. septembri 2009 . aasta otsus — Euroopa Ühenduste Komisjon versus Koninklijke FrieslandCampina NV, endine Koninklijke Friesland Foods NV, endine Friesland Coberco Dairy Foods Holding NV (Apellatsioonkaebus — Riigiabi — Madalmaades rahvusvahelistele rahastamistoimingutele rakendatud maksualase abi kava — Otsus nr 2003/515/EÜ — Ühisturuga kokkusobimatus — Üleminekusäte — Vastuvõetavus — Õigus esitada hagi — Põhjendatud huvi — Õiguspärase ootuse kaitse põhimõte — Võrdse kohtlemise põhimõte)

7.11.2009   
            
            
               ET
            
            
               Euroopa Liidu Teataja
            
            
               C 267/13
            
         Euroopa Kohtu (kolmas koda) 17. septembri 2009. aasta otsus — Euroopa Ühenduste Komisjon versus Koninklijke FrieslandCampina NV, endine Koninklijke Friesland Foods NV, endine Friesland Coberco Dairy Foods Holding NV
   (Kohtuasi C-519/07 P) (1)
   
   (Apellatsioonkaebus - Riigiabi - Madalmaades rahvusvahelistele rahastamistoimingutele rakendatud maksualase abi kava - Otsus nr 2003/515/EÜ - Ühisturuga kokkusobimatus - Üleminekusäte - Vastuvõetavus - Õigus esitada hagi - Põhjendatud huvi - Õiguspärase ootuse kaitse põhimõte - Võrdse kohtlemise põhimõte)
   2009/C 267/22
   Kohtumenetluse keel: hollandi
   
      Pooled
   
   
      Hageja: Euroopa Ühenduste Komisjon (esindajad: H. Van Vliet ja S. Noë)
   
      Teine menetlusosaline: Koninklijke FrieslandCampina NV, endine Koninklijke Friesland Foods NV, endine Friesland Coberco Dairy Foods Holding (esindajad: advocaaten E. Pijnacker Hordijk ja W. Geurse)
   
      Kohtuasja ese
   
   Apellatsioonkaebus Esimese Astme Kohtu (teine koda) 12. septembri 2007. aasta otsusele kohtuasjas T-348/03: Koninklijke Friesland Foods NV (endine Friesland Coberco Dairy Foods Holding NV) vs. komisjon, millega Esimese Astme Kohus tühistas komisjoni 17. veebruari 2003. aasta otsuse 2003/515/EÜ riigiabi kohta, mida Madalmaad rakendasid rahvusvaheliste rahastamistoimingute suhtes (ELT L 180, lk 52), artikli 12 tühistamiseks ulatuses, milles üleminekukorda ei rakendata ettevõtjatele, kes olid 11. juuliks 2001 juba esitanud Madalmaade maksuametile kõnealuse riigiabi taotluse, kuid kellele ei olnud selle kuupäeva seisuga seda abi veel määratud.
   
      Resolutsioon
   
   
               1)
            
            
               Tühistada Euroopa Ühenduste Esimese Astme Kohtu 12. septembri 2007. aasta otsus kohtuasjas T-348/03: Koninklijke Friesland Foods vs. komisjon.
            
         
               2)
            
            
               Suunata kohtuasi tagasi Euroopa Ühenduste Esimese Astme Kohtusse.
            
         
               3)
            
            
               Kohtukulude kandmine otsustatakse edaspidi.
            
         
      (1)  ELT C 37, 9.2.2008.